হাটহাজারীতে ব্যবসায়ীর লাশ উদ্ধার
চট্টগ্রাম হাটহাজারীতে ষাটোর্ধ্ব এক ব্যবসায়ীর মরদেহ উদ্ধার করেছে মডেল থানা পুলিশ। ওই ব্যবসায়ীর নাম মো. আনোয়ার। তিনি পৌরসভা এলাকার ৬নং ওয়ার্ডের ফটিকা গ্রামের জব্বার আলী সারাং বাড়ির জালাল আহাম্মেদ এর মেজ ছেলে।







মঙ্গলবার রাত সাড়ে ৯টার দিকে থানা পুলিশ পৌরসভা এলাকার ৫নং ওয়ার্ডের নাজির ভবনের চতুর্থ তলার (ডি-১) ফ্ল্যাট থেকে ওই ব্যবসায়ীর মরদেহটি উদ্ধার করেছে বলে বিষয়টি নিশ্চিত করেন থানার উপ-পরিদর্শক মো. সিদ্দিকুর রহমান।




তিনি জানান, খবর পেয়ে আমরা ঘটনাস্থলে এসে লাশের সুরতহাল প্রতিবেদন তৈরি করে চট্টগ্রাম মেডিকেল কলেজ (চমেক) হাসপাতালের মর্গে প্রেরণ করেছি। উদ্ধারকালে মরদেহটি বসতঘরের জানালার সঙ্গে ঝুলন্ত অবস্থায় ছিল।
সূত্র জানায়, ব্যবসায়ী আনোয়ারের গ্রামের বাড়ি পৌরসভার ৬নং ওয়ার্ডে হলেও প্রায় ১০-১২ বছর যাবৎ পরিবার-পরিজন নিয়ে নাজির ভবনের চতুর্থ তলার (ডি-১) একটি ফ্ল্যাটে বাসা ভাড়ায় থাকতেন। তিনি হাটহাজারী বাসস্ট্যান্ড এলাকা সংলগ্ন শেরে বাংলা মাজার এলাকায় আল আজিল ইঞ্জিনিয়ারিং ওয়ার্কশপ নামে একটি প্রতিষ্ঠানের সত্ত্বাধিকারী।
পরিবারিক সূত্রে জানা গেছে, মঙ্গলবার দুপুরে তার পরিবারের লোকজনের সাথে এক আত্মীয়ের বাড়িতে বিয়ের অনুষ্ঠানে যোগ দেওয়ার কথা ছিল। তবে, তার পরিবারের সদস্যদের আগে চলে যেতে বললেও তিনি যাননি। এরমধ্যে তার পরিবারের সদস্যরা সন্ধ্যা নাগাদ বাসায় ফিরে দেখে তিনি তার বসতঘরে পরনের শার্টে ফাঁস লাগানো অবস্থায় ব্যবসায়ীর মরদেহটি ঝুলে আছে।
এ ব্যাপারে জানতে চাইলে হাটহাজারী মডেল থানার মুহাম্মদ রুহুল আমীন সবুজ জানান, ট্রিপল নাইন থেকে ফোন পেয়ে ঘটনাস্থলে ফোর্স প্রেরণপূর্বক ব্যবসায়ীর মরদেহের সুরতহাল প্রতিবেদন তৈরি করে ময়নাতদন্তের জন্য চমেক হাসপাতালের মর্গে পাঠানো হয়েছে।

চট্টগ্রাম হাটহাজারীতে ষাটোর্ধ্ব এক ব্যবসায়ীর মরদেহ উদ্ধার করেছে মডেল থানা পুলিশ। ওই ব্যবসায়ীর নাম মো. আনোয়ার। তিনি পৌরসভা এলাকার ৬নং ওয়ার্ডের ফটিকা গ্রামের জব্বার আলী সারাং বাড়ির জালাল আহাম্মেদ এর মেজ ছেলে।